### | | | | --- | --- | | | | | --- | | **Byråd** 29. august 2017 Sagsnr. 710-2017-12829 Dok.nr. 710-2017-185893 Sagsbehandler DPDSOE | | 101.                Vedtægter for Folkeoplysningsudvalget - Åbent

###

|  |  |
| --- | --- |
| Tidl. politisk behandling | FO-U, 18.03.09, pkt. 8, FO-U, 20.04.17, pkt. 6. |
| Forventet sagsgang | FO-U, KF-U, ØK, BY |
| Lovgrundlag | Folkeoplysningsloven |

###

**SAGENS INDHOLD**

Byrådet skal i denne sag godkende nye vedtægter for
Folkeoplysningsudvalget.

Folketinget vedtog i juni 2011 en række ændringer af
folkeoplysningsloven. I forlængelse af lovændringerne godkendte Byrådet 27. maj
2014 Favrskov Kommunes folkeoplysningspolitik. På mødet blev
Folkeoplysningsudvalget nedsat som et udvalg efter folkeoplysningslovens § 35,
stk. 2. Det blev besluttet, at Folkeoplysningsudvalgets sammensætning,
vedtægter, valgprocedure og kompetencer fastholdes, indtil nye er udarbejdet.

De nye vedtægter skal være godkendt således, at vedtægterne
kan anvendes i forbindelse med valg til Folkeoplysningsudvalget, der finder
sted efter hvert kommunalvalg.

Folkeoplysningsudvalget drøftede på møde 20. april 2017
forslag til justeringer af de eksisterende vedtægter for
Folkeoplysningsudvalget i [adresse]. Folkeoplysningsudvalget foreslår
følgende justeringer:

1. Det tilføjes, at forvaltningslovens regler om habilitet også er gældende
for Folkeoplysningsudvalget. Dette har også været praksis i udvalget.

2. Det slettes, at formandens stemme er udslagsgivende i tilfælde af
stemmelighed, idet der ikke er hjemmel hertil.

3. Det tilføjes, at formanden indkalder til ekstraordinært møde i sager,
der ikke kan afvente udvalgets næste møde. Er udvalget ikke beslutningsdygtigt
på mødet, træffer formanden afgørelse, som forelægges for udvalget på dets
førstkommende møde.

De øvrige ændringer til vedtægterne er redaktionelle og
tilpasninger som følge af folkeoplysningspolitikken. Vedtægterne forslås at
træde i kraft 1. januar 2018. Forslag til vedtægter for Folkeoplysningsudvalget
samt folkeoplysningspolitikken er vedlagt sagen.

**VURDERING**

Teknik og Kultur vurderer, at Folkeoplysningsudvalgets
vedtægter med de foreslåede justeringer vil være i overensstemmelse med
folkeoplysningsloven og Favrskov Kommunes folkeoplysningspolitik.

Teknik og Kultur vurderer på baggrund af folkeoplysningsloven
og Favrskov Kommunes folkeoplysningspolitik, at der ikke er behov for at
udarbejde nye regler for Folkeoplysningsudvalgets sammensætning, valgprocedure
og kompetencer.

**ØKONOMI**

Der er ingen økonomiske konsekvenser.

**INDSTILLING**

Direktøren for Teknik og Kultur indstiller til Byrådet:

1.    At godkende vedtægterne for Folkeoplysningsudvalget.

**BESLUTNING**

***Folkeoplysningsudvalget, 15. juni 2017:***

Fraværende:Jasmin Danielsen, Bobby Bach
Einer Friis, Flemming Poulsen

Indstilles godkendt.

***Kultur- og Fritidsudvalget, 8. august 2017:***

Fraværende:Jeppe Thorsen

Indstilles godkendt.

***Økonomiudvalget, 22. august 2017:***

Fraværende:Ingen

Indstilles godkendt.

**Bilag**

|  |  |
| --- | --- |
| Forslag til vedtægter for Folkeoplysningsudvalget i [adresse] | 710-2017-131806 |
| Folkeoplysningspolitik for Favrskov Kommune - godkendt i Byrådet 27. maj 2014 | 710-2014-142681 |